ประชุมสามัญฯ AQUA ฉลุย! ผู้ถือหุ้นยกมือโหวตผ่านทุกวาระ
ประชุมสามัญฯ AQUA ฉลุย! ผู้ถือหุ้นยกมือโหวตผ่านทุกวาระด้วยคะแนนเสียง 100% พร้อมสนับสนุนโครงการใหม่ในอนาคตอย่างเต็มที่
26 เม.ย. 2560

บริษัท อควา คอร์เปอเรชั่น จำกัด (มหาชน) หรือ AQUA เปิดเผยว่า ที่ประชุมมีมติพิจารณารับรองรายงานการประชุมสามัญผู้ถือหุ้น ประจำปี 2559 เมื่อวันที่ 22 เม.ย.2559 ด้วยมติเอกฉันท์เห็นด้วย 2,054,382,518 คะแนนเสียงหรือคิดเป็น 100%, ผู้ถือหุ้นอนุมัติรายงานผู้สอบบัญชีและงบการเงินประจำปี 2559 สิ้นสุดวันที่ 31 ธันวาคม 2559 ด้วยมติเป็นเอกฉันท์เห็นด้วย 2,068,026,218 หรือ 100%
และอนุมัติการจัดสรรเงินกำไรเพื่อสำรองตามกฏหมายและจ่ายเงินปันผลสำหรับผลการดำเนินงานประจำปี 2559 โดยพิจารณาจ่ายเงินปันผลให้กับผู้ถือหุ้นในอัตราหุ้นละ 0.01 บาท คิดเป็นอัตราร้อยละ 63.44 ของกำไรสุทธิหลังหักสำรองตามกฏหมาย มีคะแนนเสียงเห็นด้วย 2,068,026,218 คะแนน หรือ 100%
อีกทั้งพิจารณาให้กรรมการ 3 ท่าน ที่ครบวาระแล้วกลับเข้ารับดำแหน่ง โดยได้แก่ พล.ต.ท.วิบูลย์ บางท่าไม้, นายก่อโชค ทองอร่าม และ นางสาวปรานี รัตคาม รวมถึงพิจารณาอนุมัติค่าตอบแทนคณะกรรมการและเลขานุการ ประจำปี 2560 รวมทั้งปีไม่เกิน 4,000,000 บาท
โดยผู้ถือหุ้นลงมติเห็นด้วยคะแนนเสียงไม่น้อยกว่าสองในสาม จำนวน 2,068,026,218 คะแนนเสียงหรือ 100% และอนุมัติการออกและเสนอขายหุ้นกู้ โดยมีมูลค่าเสนอขายไม่เกิน 2,000,000,000 บาท (สองพันล้านบาท) หรือเทียบเท่า ด้วยคะแนนเสียงเห็นด้วย 2,054,428,518 คะแนน หรือคิดเป็นร้อยละ 99.3425
ทั้งนี้การประชุมเป็นไปด้วยความเรียบร้อย ผู้ถือหุ้นใหญ่ต่างเห็นชอบกับผลการดำเนินงานและพร้อมให้การสนับสนุนโครงการต่างๆในอนาคตของบริษัท อาทิเช่น ธุรกิจด้วยสื่อโฆษณา ธุรกิจด้านพลังงาน ธุรกิจแวร์เฮ้าส์ เป็นต้น